ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
রবিন উইলিয়ামস
১৯৯০ সালে উইলিয়ামস "অ্যাওয়াকেনিংস" ছবিতে অলিভার স্যাকসের ভূমিকায় অভিনয় করেন। অলিভারের লেখা বই থেকেই ছবিটি নির্মিত হয়। ১৯৯১ সালে তিনি পিটার প্যান চরিত্রে "হুক" ছবিতে অভিনয় করেন। এই ছবির জন্য তাকে ২৫ পাউন্ড ওজন কমাতে হয়েছিল। এছাড়া নব্বইয়ের দশকে তিনি সমালোচক কর্তৃক সমাদৃত নাট্যধর্মী "হোয়াট ড্রিমস মে কাম" (১৯৯৮) এবং "বাইসেন্টেনিয়াল ম্যান" (১৯৯৯) ছবিতে অভিনয় করেন।